Jacobus Silwer: Strome Lewe | Stage and Screen
Home / Archived / Music Archives / Jacobus Silwer: Strome Lewe
Strome van Lewe vir 'n Silwer Siel.
Jacobus is 'n groot voorstaander van die "skoonblaadjie omslaan"-benadering wanneer dit kom by foute, verkeerde besluite en slegte gebeure. Strome Lewe vertel van só 'n oorbegin-situasie, hetsy dit 'n groot verjaardag, nuwe jaar of lewensfase is wat begin.
Strome Lewe is die sesde enkelsnit uit die musikant se eie pen en pas sy growwe stem soos 'n handskoen. Dit het 'n moderne kontemporêre aanslag en gaan daaroor om vrede te maak met dinge wat in jou verlede gebeur het. Die snit se meesleurende wysie is nie net strelend op die oor en hartsnare nie, maar is ook een van daardie liedjies wat in jou kop bly vassteek – lank nadat jy dit vir die eerste keer gehoor het.
Die musiekvideo, wat op 'n lang stuk reguit pad buite Bloemfontein in die warm Vrystaatse son verfilm is deur Francois Slabbert van Palm Photography, beeld uit hoe lig 'n mens se lewe kan wees as jy bereid is om die bagasie van die verlede af te skud. Die storie handel oor 'n nuwe pad wat oop en uitgestrek voor mens lê, maar aan die begin stap jy met al hierdie sakke op jou rug.
Wanneer Mnr Silwer musiek luister, is dit gewoonlik liedjies met 'n mooi melodie. Hy geniet enige genre of styl, van klassieke musiek tot Rock en Blues. Verder vind hy aanklank by kunstenaars wat die tyd deurstaan het. Plaaslik mense soos André Swiegers, Coenie de Villiers, Richard vd Westhuizen, Amanda Strydom, Lucas Maree, Anton Goosen, Valiant Swart, is almal kunstenaars wie hy bewonder, asook die nuwelinge Elvis Blue, Bouwer Bosch, Joshua na die Reën, Twee, RKO, Spoegwolf om net 'n paar te noem. Hy lys ook oorsese kunstenaars soos Andrea Bocelli, Bob Dylan, Neil Diamond, Bob Seger, Labrinth, Zac Brown Band en Mumford & Sons as van sy gunstelinge.
Strome Lewe is beskikbaar op alle digitale platforms.
Afrikaanse Musiek Amanda Strydom André Swiegers Andrea Bocelli Anton Goosen Bob Dylan Bob Seger Bouwer Bosch Coenie de Villiers Elvis Blue Engo Francois Slabbert Jacobus Silwer Jacobus Silwer Strome Lewe Joshua Na die Reen Labrinth Lucas Maree Mumford & Sons Neil Diamond Palm Photography Richard vd Westhuizen RKO SA Music SA Musiek South African Music Spoegwolf Stage and Screen Stage and Screen Cape Town Stage and Screen Pretoria Stage and Screen Johannesburg Stage and Screen music Stage and Screen South Africa Suid Afrikaanse Musiek Twee Valiant Swart Zac Brown Band	2019-04-09